钦定古今图书集成/明伦汇编/闺媛典/第209卷 > 周氏女
## 钦定古今图书集成/明伦汇编/闺媛典/第209卷 > 周氏女

按《上杭县志》：“周氏女，年十六，许字邑民汤宪德。逾月，
宪德忽病作，德母欲邀周女至家，周父母难之。女闻，
奋然欲往，父母不能沮，遂至汤面宪德致语父母曰：
‘吾许汤即汤妇，今安于此，不复归矣’。”越旬有七日，宪
德死，女矢以身殉，念德有母，复止。汤无恒产，纺绩膳。
德母抚一侄以为宪德嗣，拮据五十年。万历末，御史
徐鉴上其事，建坊旌之。年七十五卒。